Iria Grandal

Iria Grandal García, nada en Ferrol o 13 de agosto de 1990, é unha arqueira galega que compite no Club Arco Narón.Páxina do Comité Olímpico Español Contén información sobre os deportistas olímpicos .

 Traxectoria 
Ademais de conseguir os títulos de Campioa de Galicia en tódalas categorías polas que pasou (alevín, infantil, cadete, júnior e absoluta) o seu palmarés consta tamén de éxitos a nivel estatal e internacional.

No ano 2004 competiu por primeira vez fóra de Galicia, no Campionato de España Infantil, onde acadou o 3ª posto. Despois fixo podios a nivel nacional tamén en tódalas categorías polas que pasou. No ano 2006 acadou o subcampionato do mundo cadete en México. En 2008, acadou o 4º posto no Campionato de Europa Júnior (sub21). No ano 2012 obtivo o Subcampionato de Europa Absoluto. Logo de conseguir o campionato de España júnior e o subcampionato nacional absoluto"Iria Grandal, acreedora del trofeo Patronato Municipal", artigo en La Voz de Galicia, 23 de febreiro de 2011 ., entre outros méritos, obtivo a praza para os Xogos Olímpicos de Londres 2012 no europeo preolímpico de Ámsterdam.

En Londres competiu na categoría individual feminina. Tras pasar a rolda preliminar, quedando no posto 53º, gañou na primeira eliminatoria á colombiana Ana Rendón por 6-2, pero caeu derrotada fronte a surcoreana Choi Hyeon-ju por 6-5 en dezaseisavos de final, resolvéndose o encontro na rolda de desempate.Resultados de Iria Grandal en Londres 2012. Páxina oficial dos Xogos Olímpicos de Londres 2012. .

 Notas 

Categoría:Arqueiros olímpicos de Galicia
Categoría:Nados en Ferrol
Categoría:Nados en 1990
Categoría:Arqueiros nos Xogos Olímpicos de 2012